
[bookmark: _Hlk68185303]Betegtájékoztató: Információk a beteg számára

Telexer 150 mg kemény kapszula

dabigatrán‑etexilát

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1.	Milyen típusú gyógyszer a Telexer 150 mg kemény kapszula (a továbbiakban: Telexer) és milyen betegségek esetén alkalmazható? 
2.	Tudnivalók a Telexer szedése előtt
3.	Hogyan kell szedni a Telexert?
4.	Lehetséges mellékhatások
5	Hogyan kell a Telexert tárolni?
6.	A csomagolás tartalma és egyéb információk


1.	Milyen típusú gyógyszer a Telexer és milyen betegségek esetén alkalmazható?

A Telexer dabigatrán‑etexilát nevű hatóanyagot tartalmaz és a véralvadásgátlóknak nevezett gyógyszerek csoportjába tartozik. Hatását úgy fejti ki, hogy gátolja azt az anyagot a szervezetben, amely szerepet játszik a vérrögök kialakulásában.

A Telexer felnőtteknél:
· az agyban (sztrók) és a szervezet egyéb ereiben kialakuló vérrögök megelőzésére szolgál nem billentyű eredetű pitvarfibrillációban szenvedő betegekben legalább egy további kockázati tényező fennállása esetén.
· a lábak és a tüdő vénáiban kialakuló vérrögök kezelésére, és az ilyen vérrögök ismételt kialakulásának megelőzésére szolgál.

A Telexer gyermekeknél és serdülőknél:
· a vérrögök kezelésére és a vérrögök újbóli kialakulásának megelőzésére szolgál.


2.	Tudnivalók a Telexer szedése előtt

Ne szedje a Telexert
· ha allergiás a dabigatrán‑etexilátra vagy a gyógyszer (6. pontban felsorolt) egyéb összetevőjére.
· ha súlyosan csökkent a veseműködése.
· ha jelenleg vérzik.
· ha olyan szervi betegsége van, ami fokozza a súlyos vérzés kockázatát (például gyomorfekély, sérülés vagy vérzés az agyban, nemrég végzett agy- vagy szemműtét).
· ha fokozott a vérzéshajlama. Ez lehet veleszületett, ismeretlen eredetű, vagy kialakulhat más gyógyszerek következtében.
· ha a vérrögképződés megelőzésére szolgáló gyógyszereket szed (például warfarin, rivaroxabán, apixabán vagy heparin), kivéve, ha éppen egy másik antikoaguláns kezelésről állítják át Telexerre, és vénás vagy artériás kanülje van, és heparint kap ennek nyitva tartásához vagy ha a normális szívritmusát állítják be egy pitvarfibrilláció miatti katéteres ablációnak nevezett eljárással.
· ha súlyos májkárosodása, vagy olyan májbetegsége van, ami halálhoz vezethet.
· ha szájon át ketokonazolt vagy itrakonazolt, a gombafertőzések kezelésére szolgáló gyógyszereket szed.
· ha szájon át ciklosporint szed, mely gyógyszert a transzplantációt követő szervkilökődés megakadályozására alkalmaznak.
· ha dronedaront (a szívritmuszavar kezelésére szolgáló gyógyszert) szed.
· ha glekaprevirt és pibrentaszvirt tartalmazó kombinációs készítményt szed, ami egy vírusellenes gyógyszer, és a hepatitisz C kezelésére alkalmazzák.
· ha a szívébe műbillentyűt kapott, ami állandó vérhígítást tesz szükségessé.

Figyelmeztetések és óvintézkedések
A Telexer szedése előtt beszéljen kezelőorvosával. Forduljon kezelőorvosához a gyógyszerrel történő kezelés alatt, ha tünetei jelentkeznek, vagy műtét előtt áll.

Közölje orvosával, ha bármilyen betegsége van vagy volt, különös tekintettel az alábbiakra:
· Ha fokozott Önnél a vérzés veszélye, például:
· Ha a közelmúltban vérzés lépett fel Önnél.
· Ha Önnél sebészi szövetmintavételt (biopsziát) végeztek az elmúlt hónapban.
· Ha súlyos sérülése volt (például műtéti ellátást igénylő csonttörés, fejsérülés vagy bármilyen más sérülés).
· Ha nyelőcső- vagy gyomornyálkahártya-gyulladásban szenved.
· Ha a gyomorsav visszafolyik a nyelőcsövébe (reflux).
· Ha olyan gyógyszereket kap, amelyek fokozhatják a vérzés veszélyét. Lásd „Egyéb gyógyszerek és a Telexer” részt lejjebb.
· Ha gyulladáscsökkentő gyógyszereket szed, például diklofenák, ibuprofén, piroxikám.
· Ha a szívet érintő fertőzésben (bakteriális szívbelhártya-gyulladás) szenved.
· Ha tudja, hogy vesekárosodása van, vagy a kiszáradás tüneteit tapasztalja (a tünetek közé tartozik a szomjúságérzés és a csökkent mennyiségű, sötét (sűrű)/habos vizelet ürítése).
· Ha Ön elmúlt 75 éves.
· Ha Ön felnőtt korú beteg, és a testsúlya 50 kg vagy annál kevesebb.
· Kizárólag gyermekeknél és serdülőknél történő használat esetén: ha a gyermek agyában vagy agya körül fertőzés észlelhető.
· Ha korábban volt szívrohama, vagy olyan betegséget diagnosztizáltak Önnél, ami növeli a szívroham kialakulásának veszélyét.
· Ha olyan májbetegsége van, amely a vérvizsgálati értékek megváltozását okozza. Ebben az esetben a gyógyszer alkalmazása nem javasolt.

Óvatosan alkalmazza a Telexert
· Ha Önnek műtétre van szüksége:
Ebben az esetben a Telexer adását átmenetileg le kell állítani, mivel a műtét alatt és röviddel utána fokozott lehet a vérzésveszély. Nagyon fontos, hogy a Telexert a műtét előtt és után szigorúan az orvos utasításainak megfelelő időben szedje.
· Ha a műtét során katétert vezetnek vagy injekciót kap a gerincoszlopába (például epidurális vagy spinális érzéstelenítéshez vagy fájdalomcsillapításhoz):
· Nagyon fontos, hogy a Telexert a műtét előtt és után szigorúan az orvos utasításainak megfelelő időben szedje.
· Azonnal tájékoztassa kezelőorvosát, ha gyengeséget vagy zsibbadást érez a lábában, vagy ha a belekkel, húgyhólyaggal kapcsolatos problémák lépnek fel az érzéstelenítést követően, mert sürgős ellátásra lehet szükség.
· Ha elesik vagy más okból megsérül a kezelés alatt, különösen, ha a fejét üti meg. Kérjük, sürgősen forduljon orvoshoz. Orvosi ellenőrzésre lesz szüksége, mivel Önnél fokozott lehet a vérzésveszély.
· ha Önnek tudomása van arról, hogy az antifoszfolipid szindróma elnevezésű betegségben szenved (az immunrendszer rendellenessége, amely a vérrögök magasabb kockázatát eredményezi), tájékoztassa kezelőorvosát, aki eldönti, hogy szükség van-e a kezelés módosítására.

Egyéb gyógyszerek és a Telexer
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. A Telexer szedése előtt különösen az alábbi gyógyszerek egyikének szedése esetén tájékoztassa kezelőorvosát:
· Vérhígító (a véralvadást csökkentő) gyógyszerek (például warfarin, fenprokumon, acenokumarol, heparin, klopidogrel, prazugrel, tikagrelor, rivaroxabán, acetilszalicilsav)
· Gombafertőzések kezelésére szolgáló gyógyszerek (például ketokonazol, itrakonazol), kivéve, ha csak a bőrre alkalmazza őket
· Szívritmuszavar kezelésére szolgáló gyógyszerek (például amiodaron, dronedaron, kinidin, verapamil). Ha verapamil-tartalmú gyógyszert szed, kezelőorvosa tájékoztathatja majd arról, hogy a Telexer csökkentett adagját szedje, attól függően, hogy milyen betegség kezelésére írták fel azt Önnek. Lásd a 3. pontot.
· A transzplantációt követő szervkilökődés megakadályozására szolgáló gyógyszerek (például takrolimusz, ciklosporin)
· A glekaprevir és a pibrentaszvir kombinációját tartalmazó készítmény (vírusellenes gyógyszer, a hepatitisz C kezelésére szolgál)
· Gyulladáscsökkentő és fájdalomcsillapító gyógyszerek (például acetilszalicilsav, ibuprofén, diklofenák)
· Közönséges orbáncfű, depresszió kezelésére szolgáló gyógynövény-készítmény
· Szelektív szerotoninvisszavétel-gátlók vagy szelektív szerotonin-noradrenalin-visszavétel gátlók csoportjába tartozó, depresszió elleni készítmények
· Rifampicin vagy klaritromicin (két antibiotikum)
· AIDS kezelésére szolgáló vírus-ellenes szerek (például ritonavir)
· Epilepszia kezelésére szolgáló egyes gyógyszerek (például karbamazepin, fenitoin)

Terhesség és szoptatás 
A Telexer terhességre és a még meg nem született gyermekre kifejtett hatásai nem ismertek. A gyógyszer terhesség alatt nem szedhető, csak akkor, ha orvosa azt biztonságosnak ítéli meg. Amennyiben Ön fogamzóképes, vigyázzon, hogy ne essen teherbe, amíg Telexert szed.
A Telexer-kezelés alatt nem szabad szoptatnia.

A készítmény hatásai a gépjárművezetéshez és a gépek kezeléséhez szükséges képességekre
A Telexer gépjárművezetéshez és gépek kezeléséhez szükséges képességekre kifejtett hatása nem ismert.


3.	Hogyan kell szedni a Telexert?

A Telexer kapszula felnőtteknek és 8 éves és idősebb gyermekeknek adható, akik képesek egészben lenyelni a kapszulákat. 
A gyógyszert mindig a kezelőorvosa által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát.

A következő esetekben a javasolt adagban alkalmazza a Telexert:

A szívritmuszavart követően kifejlődő, agyi és testben lévő ereket elzáró vérrögképződés megelőzése és a lábak, valamint a tüdő vénáiban kialakult vérrögök kezelése, és az ilyen vérrögök ismételt kialakulásának megelőzése

Az ajánlott adag 300 mg naponta, napi kétszer egy 150 mg-os kapszula formájában.

Ha Ön 80 éves vagy idősebb, a javasolt adag napi 220 mg, napi kétszer egy 110 mg-os kapszula formájában.

Ha Ön verapamil-tartalmú gyógyszert szed, csökkentett, 220 mg-os adagban – 110 mg-os kapszula napi kétszeri bevételével – kell kapnia a Telexert, mert megnőhet a vérzés kockázata.

Ha Önnél nagyobb a vérzés veszélye, kezelőorvosa napi 220 mg-os dózist rendelhet, ami napi kétszer egy 110 mg-os kapszulának felel meg.

Folytathatja a gyógyszer szedését, ha a normális szívritmusát be kell állítani egy kardioverziónak nevezett eljárással, vagy egy olyan eljárással, amit pitvarfibrillációs katéterablációnak hívnak. A Telexert a kezelőorvosa által elmondottaknak megfelelően szedje.

Ha perkután koronáriaintervenció stent alkalmazásával elnevezésű eljárás keretében egy orvosi eszközt (stentet) helyeztek egy vérerébe, hogy ezt nyitva tartsa, Önt kezelhetik Telexerrel, amennyiben kezelőorvosa szerint elérték a véralvadásának normál kezelését. A Telexert a kezelőorvosa által elmondottaknak megfelelően szedje.

Vérrögök kezelése és a vérrögök újbóli kialakulásának megelőzése gyermekeknél és serdülőknél

A Telexert naponta kétszer kell bevenni, egy adagot reggel és egy adagot este, minden nap körülbelül azonos időben. A bevételek között eltelt időnek a lehető legközelebb kell lennie 12 órához.
A javasolt adag a testtömegtől és az életkortól függ. Kezelőorvosa fogja meghatározni a megfelelő adagot. A kezelés előrehaladtával a kezelőorvos módosíthatja az adagot. Szedje tovább az egyéb gyógyszereit, kivéve, ha kezelőorvosa azt mondja, hogy hagyja abba valamelyiket.
Az 1. táblázat mutatja az egyszeri és teljes napi Telexer adagot milligramm (mg) értékben megadva. Az adag a beteg kilogrammban megadott testtömegétől (kg) és évben megadott életkorától függ. 

1. táblázat. A Telexer kapszulák adagolási táblázata

	Testtömeg/életkor kombinációk
	Egyszeri adag (mg)
	Teljes napi adag (mg)

	Testtömeg (kg)
	Életkor (év)
	
	

	11 kg-tól kevesebb mint 13 kg-ig
	8 éves kortól a 9. életév betöltéséig
	75*
	150

	13 kg-tól kevesebb mint 16 kg-ig
	8 éves kortól a 11. életév betöltéséig
	110
	220

	16 kg-tól kevesebb mint 21 kg-ig
	8 éves kortól a 14. életév betöltéséig
	110
	220

	21 kg-tól kevesebb mint 26 kg-ig
	8 éves kortól a 16. életév betöltéséig
	150
	300

	26 kg-tól kevesebb mint 31 kg-ig
	8 éves kortól a 18. életév betöltéséig
	150
	300

	31 kg-tól kevesebb mint 41 kg-ig
	8 éves kortól a 18. életév betöltéséig
	185*
	370

	41 kg-tól kevesebb mint 51 kg-ig
	8 éves kortól a 18. életév betöltéséig
	220
	440

	51 kg-tól kevesebb mint 61 kg-ig
	8 éves kortól a 18. életév betöltéséig
	260
	520

	61 kg-tól kevesebb mint 71 kg-ig
	8 éves kortól a 18. életév betöltéséig
	300
	600

	71 kg-tól kevesebb mint 81 kg-ig
	8 éves kortól a 18. életév betöltéséig
	300
	600

	81 kg vagy annál több
	10 éves kortól a 18. életév betöltéséig
	300
	600



Több kapszula kombinálásával alkalmazható egyszeri adagok:
	300 mg:
	két 150 mg-os kapszulaként vagy 
négy 75 mg-os* kapszulaként

	260 mg:
	egy 110 mg-os és egy 150 mg-os kapszulaként vagy egy 110 mg-os és két 75 mg-os* kapszulaként

	220 mg:
	két 110 mg-os kapszulaként

	185 mg:
	egy 75 mg-os* és egy 110 mg-os kapszulaként

	150 mg:
	egy 150 mg-os kapszulaként vagy 
két 75 mg-os* kapszulaként



* A Telexer 75 mg-os adagja nem áll rendelkezésre, ezért nem alkalmas a fent említett betegcsoportok számára. Ezeknek a betegeknek más 75 mg dabigatrán‑etexilátot tartalmazó gyógyszert kell alkalmazniuk.

Hogyan kell szedni a Telexert?
A Telexer bevehető étkezés közben vagy attól függetlenül. A kapszulát egészben, a gyomorba jutás elősegítése érdekében egy pohár vízzel kell lenyelni. Ne törje össze, ne rágja szét a kapszulát és ne ürítse ki a töltetet a kapszulából, mert ez megnövelheti a vérzés kockázatát!

A buborékfóliával kapcsolatos utasítás
· Perforált buborékcsomagolás esetén: tépjen le egy önálló buborékcsomagolás részt a perforált vonal mentén a buborékcsomagolásról!
· Nyomja át a kapszulát a buborékcsomagolás fóliáján.

Alvadásgátló-kezelés váltás
Ne váltson más alvadásgátló-kezelésre kezelőorvosa kifejezett utasítása nélkül.

Ha az előírtnál több Telexert vett be
Túl sok gyógyszer bevétele megnöveli a vérzésveszélyt. Azonnal tájékoztassa kezelőorvosát, ha túl sok kapszulát vett be. Speciális kezelési lehetőségek állnak rendelkezésre.

Ha elfelejtette bevenni a Telexert
Az elfelejtett adag a következő adag esedékessége előtt 6 órával még bevehető.
Az elfelejtett adagot ki kell hagyni, ha a következő adag esedékességéig kevesebb mint 6 óra van hátra.
Ne vegyen be kétszeres adagot a kihagyott adag pótlására.

Ha idő előtt abbahagyja a Telexer szedését
A Telexert pontosan az orvos utasítása szerint szedje. Ne hagyja abba a gyógyszer szedését anélkül, hogy beszélne a kezelőorvosával, mert a gyógyszer szedésének idő előtti abbahagyása fokozhatja a vérrögök kialakulásának veszélyét. Forduljon kezelőorvosához, ha a Telexer szedését követően emésztési zavart tapasztal.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Mivel a Telexer a véralvadási rendszerre hat, a legtöbb mellékhatás bőrbevérzés vagy vérzés kialakulásával kapcsolatos. Előfordulhatnak nagyfokú vagy súlyos vérzések, ezek a legsúlyosabb mellékhatások, amelyek kialakulásuk helyétől függetlenül rokkantsághoz, életet veszélyeztető állapothoz vagy akár halálhoz is vezethetnek. Egyes esetekben előfordulhat, hogy a vérzés nem nyilvánvaló.

Azonnal forduljon orvoshoz minden szűnni nem akaró vérzés esetén vagy ha tartós vagy nagy mennyiségű vérzés jeleit tapasztalja (rendkívüli gyengeség, fáradtság, sápadtság, szédülés, fejfájás vagy tisztázatlan eredetű duzzadás). A kezelőorvos dönthet a szoros ellenőrzés vagy a gyógyszerelés megváltoztatása mellett is.

Légzési nehézséget vagy szédülést okozó súlyos allergiás reakció esetén azonnal értesítse kezelőorvosát.

A felsorolt lehetséges mellékhatásokat a jelentkezésük gyakorisága alapján csoportosítottuk:

Az agyi vagy testben lévő erek vérrög miatti elzáródásának megelőzése szívritmuszavar esetén

Gyakori mellékhatások (10 betegből legfeljebb 1-et érinthet):
· A vérzés történhet az orrból, a gyomorba vagy a belekbe, a hímvesszőből/hüvelyből vagy a húgyutakból (beleértve a vizeletben lévő vért is, ami a vizeletet rózsaszínűre vagy pirosra színezi), vagy a bőr alá
· A vörösvértestek számának csökkenése a vérben (vérszegénység)
· Hasi- és gyomortáji fájdalom
· Emésztési zavar
· Gyakori, híg vagy folyékony széklet
· Hányinger

Nem gyakori mellékhatások (100 betegből legfeljebb 1-et érinthet):
· Vérzés
· Vérzés történhet az agyban, az aranyerekből, vagy a végbélből
· Vérömleny kialakulása
· Vér felköhögése vagy véres köpet
· Vérlemezkeszám-csökkenés a vérben
· A hemoglobin (a vörösvértestekben lévő anyag) szintjének csökkenése a vérben
· Allergiás reakció
· A bőr színében és megjelenésében hirtelen kialakuló változás
· Viszketés
· Fekély a gyomorban vagy a bélben (beleértve a nyelőcsőfekélyt is)
· A nyelőcső és a gyomornyálkahártya gyulladása
· A gyomornedv nyelőcsőbe történő visszafolyása (reflux betegség)
· Hányás
· Nyelési nehézség
· Laboratóriumi vizsgálattal kimutatható kóros májfunkciós értékek

Ritka mellékhatások (1000 betegből legfeljebb 1-et érinthet):
· A vérzés történhet az ízületbe, műtétet követően sebészeti bemetszésből, sérülés miatt, az injekció beszúrásának helyén vagy a kanül vénába történő bevezetésének helyén
· Súlyos allergiás reakció, amely légzési nehézséget vagy szédülést okoz
· Súlyos allergiás reakció, amely az arc vagy a torok duzzanatát okozza
· Bőrkiütés, nevezetesen: allergiás reakció okozta sötétvörös, a bőrfelszínből kiemelkedő, viszkető egyenetlenségek
· A vérsejtek arányának csökkenése
· Májenzimszint-emelkedés
· A bőr vagy a szemfehérje sárgás elszíneződése, melyet májprobléma vagy a vérösszetétel megváltozása okoz

Nem ismert gyakoriságú mellékhatások (a gyakoriság a rendelkezésre álló adatokból nem állapítható meg): 
· Nehézlégzés vagy sípoló légzés
· A fehérvérsejtek (a fertőzések leküzdésében segítenek) számának csökkenése vagy teljes hiányuk
· Hajhullás

Egy klinikai vizsgálatban a szívrohamok aránya dabigatrán‑etexilát mellett számszerűen nagyobb volt, mint a warfarin esetében. Az összes előfordulás alacsony volt.

A lábak és a tüdő vénáiban kialakult vérrögök kezelése és az ilyen vérrögök ismételt kialakulásának megelőzése

Gyakori mellékhatások (10 betegből legfeljebb 1-et érinthet):
· Jelentkezhet vérzés az orrból, a gyomorba vagy a belekbe, a végbélből, a hímvesszőből/hüvelyből vagy a húgyutakból (a vizeletet rózsaszínűre vagy vörösre színező vérzést is beleértve), vagy a bőr alatt
· Emésztési zavar

Nem gyakori mellékhatások (100 betegből legfeljebb 1-et érinthet):
· Vérzés
· Vérzés egy ízületbe vagy egy sérülésből 
· Vérzés aranyerekből
· A vörösvértestek számának csökkenése a vérben (vérszegénység) 
· Vérömleny kialakulása
· Vér felköhögése vagy véres köpet
· Allergiás reakció
· A bőr színében és megjelenésében hirtelen kialakuló változás
· Viszketés
· Fekély a gyomorban vagy a bélben (beleértve a nyelőcsőfekélyt is)
· A nyelőcső és a gyomornyálkahártya gyulladása
· A gyomornedv nyelőcsőbe történő visszafolyása (reflux betegség)
· Hányinger
· Hányás
· Hasi- és gyomortáji fájdalom
· Gyakori, híg vagy folyékony széklet
· Laboratóriumi vizsgálattal kimutatható kóros májfunkciós értékek
· Májenzimszint-emelkedés

Ritka mellékhatások (1000 betegből legfeljebb 1-et érinthet):
· Vérzés jelentkezhet a sebészi bemetszés helyén, az injekció beadásának helyén, a katéter vénába történő bevezetésének helyén, vagy az agyban  
· Vérlemezkeszám-csökkenés a vérben
· Súlyos allergiás reakció, amely légzési nehézséget vagy szédülést okoz
· Súlyos allergiás reakció, amely az arc vagy a torok duzzanatát okozza
· Bőrkiütés, nevezetesen: allergiás reakció okozta sötétvörös, a bőrfelszínből kiemelkedő, viszkető egyenetlenségek
· Nyelési nehézség

Nem ismert gyakoriságú mellékhatások (a gyakoriság a rendelkezésre álló adatokból nem állapítható meg):
· Nehézlégzés vagy sípoló légzés
· A hemoglobin (a vörösvértestekben lévő anyag) szintjének csökkenése a vérben
· A vérsejtek arányának csökkenése
· A fehérvérsejtek (melyek a fertőzések leküzdésében segítenek) számának csökkenése vagy teljes hiánya
· A bőr vagy a szemfehérje sárgás elszíneződése, melyet májprobléma vagy a vérösszetétel megváltozása okoz
· Hajhullás

Egy klinikai vizsgálatban a szívrohamok aránya dabigatrán‑etexilát mellett számszerűen nagyobb volt, mint a warfarin esetében. Az összes előfordulás alacsony volt. Nem volt eltérés a szívrohamok arányában a dabigatrán‑etexilátot kapó betegcsoportban a placebocsoporthoz képest.

Vérrögök kezelése és a vérrögök újbóli kialakulásának megelőzése gyermekeknél és serdülőknél

Gyakori mellékhatások (10 betegből legfeljebb 1-et érinthet):
· A vörösvértestek számának csökkenése a vérben (vérszegénység)
· Vérlemezkeszám-csökkenés a vérben
· Bőrkiütés, nevezetesen: allergiás reakció okozta sötétvörös, a bőrfelszínből kiemelkedő, viszkető egyenetlenségek
· A bőr színében és megjelenésében hirtelen kialakuló változás
· Vérömleny kialakulása
· Orrvérzés
· A gyomornedv nyelőcsőbe történő visszafolyása (reflux betegség)
· Hányás
· Hányinger
· Gyakori, híg vagy folyékony széklet
· Emésztési zavar
· Hajhullás
· Májenzimszint-emelkedés

Nem gyakori mellékhatások (100 betegből legfeljebb 1-et érinthet):
· A fehérvérsejtek (a fertőzések leküzdésében segítenek) számának csökkenése
· Jelentkezhet vérzés a gyomorba vagy a belekbe, az agyból, a végbélből, a hímvesszőből/hüvelyből vagy a húgyutakból (a vizeletet rózsaszínűre vagy vörösre színező vérzést is beleértve), vagy a bőr alatt
· A hemoglobin (a vörösvértestekben lévő anyag) szintjének csökkenése a vérben
· A vérsejtek arányának csökkenése
· Viszketés
· Vér felköhögése vagy véres köpet
· Hasi- és gyomortáji fájdalom
· A nyelőcső és a gyomornyálkahártya gyulladása
· Allergiás reakció
· Nyelési nehézség
· A bőr vagy a szemfehérje sárgás elszíneződése, melyet májprobléma vagy a vérösszetétel megváltozása okoz

Nem ismert gyakoriságú mellékhatások (a gyakoriság a rendelkezésre álló adatokból nem állapítható meg):
· A fehérvérsejtek (a fertőzések leküzdésében segítenek) hiánya
· Súlyos allergiás reakció, amely légzési nehézséget vagy szédülést okoz
· Súlyos allergiás reakció, amely az arc vagy a torok duzzanatát okozza
· Nehézlégzés vagy sípoló légzés
· Vérzés
· Vérzés történhet sérülés miatt az ízületbe, műtétet követően sebészeti bemetszésből, az injekció beszúrásának helyén vagy a kanül vénába történő bevezetésének helyén
· Vérzés aranyerekből
· Fekély a gyomorban vagy a bélben (beleértve a nyelőcsőfekélyt is)
· Laboratóriumi vizsgálattal kimutatható kóros májfunkciós értékek

A mellékhatások jelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Telexert tárolni?

A gyógyszer gyermekektől elzárva tartandó!

Ez a gyógyszer nem igényel különleges tárolási hőmérsékletet. A nedvességtől való védelem érdekében az eredeti csomagolásban tárolandó.

A dobozon feltüntetett lejárati idő (EXP:) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Telexer?
· A kapszula hatóanyaga a dabigatrán. 150 mg dabigatrán‑etexilát kemény kapszulánként (mezilát formában).
· Egyéb összetevők: borkősav, hipromellóz, dimetikon 350, talkum és hidroxipropilcellulóz.
· A kapszulahéj karragént (E407), kálium-kloridot, titán-dioxidot (E171), indigókármin (E132) és hipromellózt tartalmaz.
· A fekete jelölőfesték sellakot (E904), fekete vas-oxidot (E172), propilénglikolt (E1520), tömény ammónia-oldatot (E527) és kálium-hidroxidot (E525) tartalmaz.

Milyen a Telexer külleme és mit tartalmaz a csomagolás
A Telexer 150 mg kemény kapszula (kb. 21,7 mm hosszú) kék felső és fehér alsó résszel. A kemény kapszula felső része a Richter Gedeon logójával, az alsó része „150” jelzéssel van ellátva.

[bookmark: _Hlk108172130]10 kemény kapszulát tartalmazó, nedvességmegkötővel ellátott, OPA/AL/PE lágy fóliából és kemény alumíniumfóliából álló Al/Al buborékcsomagolás dobozban. A dobozok 10, 30 vagy 60 kemény kapszulát tartalmaznak.

Gyűjtőcsomagolás, ami 3 doboz 60 kemény kapszulát (180 kemény kapszulát) tartalmazó doboz. A gyűjtőcsomagolásban található egyedi dobozok 6 darab, egyenként 10 kemény kapszulát tartalmazó Al/Al buborékcsomagolást tartalmaznak.

10 kemény kapszulát tartalmazó, perforált, nedvességmegkötővel ellátott, OPA/AL/PE lágy fóliából és kemény alumíniumfóliából álló Al/Al buborékcsomagolás dobozban. A dobozok 10, 30 vagy 60 kemény kapszulát tartalmaznak.

Gyűjtőcsomagolás, ami 3 doboz 60 kemény kapszulát (180 kemény kapszulát) tartalmazó doboz. A gyűjtőcsomagolásban található egyedi dobozok 6 darab, egyenként 10 kemény kapszulát tartalmazó, perforált Al/Al buborékcsomagolást tartalmaznak.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó
A forgalomba hozatali engedély jogosultja:
Richter Gedeon Nyrt.
Gyömrői út 19-21.
1103 Budapest
Magyarország

A gyártó:
GEDEON RICHTER POLSKA Sp. z o.o.
ul. ks. J. Poniatowskiego 5
05-825 Grodzisk Mazowiecki
Lengyelország

és

Richter Gedeon Nyrt.
Gyömrői út 19-21.
H-1103 Budapest 
Magyarország


Ezt a gyógyszert az Európai Gazdasági Térség tagállamaiban az alábbi neveken engedélyezték:

Bulgária	Телексер 150 mg твърди капсули
Csehország	Telexer
Észtország	Telexer
Lengyelország	Telexer
Lettország	Telexer 150 mg cietās kapsulas
Litvánia	Telexer 150 mg kietosios kapsulės
Magyarország	Telexer 150 mg kemény kapszula
Románia	Telexer 150 mg capsule
Szlovákia	Telexer 150 mg tvrdé kapsuly

OGYI-T-24106/09	10×	OPA/Al/PE lágy fóliából és kemény alumíniumfóliából álló Al/Al buborékcsomagolás.
OGYI-T-24106/11	30×	OPA/Al/PE lágy fóliából és kemény alumíniumfóliából álló Al/Al buborékcsomagolás.
OGYI-T-24106/13	60×	OPA/Al/PE lágy fóliából és kemény alumíniumfóliából álló Al/Al buborékcsomagolás.
OGYI-T-24106/15	180× (3×60)	 OPA/Al/PE lágy fóliából és kemény alumíniumfóliából álló Al/Al buborékcsomagolás.

A betegtájékoztató legutóbbi felülvizsgálatának dátuma: 2024. február.

